**ДОПУСНЕ РЕЧЕНИЦЕ**

1. Прочитај следећи текст и подвуци зависне реченице:

Иако им је спремала доручак, они нису јели. Пожурили су на тренинг. Јелена је успут мислила на топле пројице. Мада је била гладна, успела је да преплива базен неколико пута. Петар и Ања нису имали снаге на тренингу.

Одговор:

Иако им је спремала доручак, они нису јели. Пожурили су на тренинг. Јелена је успут мислила на топле пројице. Мада је била гладна, успела је да преплива базен неколико пута. Петар и Ања нису имали снаге на тренингу.

СУПРОТНОСТ

Удопусним реченицама искзује се СМЕТЊА ИПАК се радња гл. реченице остварује

ОЧЕКУЈЕ СЕ

НЕШТО ДРУГАЧИЈЕ

**Допусне реченице показују да се радња зависносложене реченице остварује упркос ономе што је омета. Употребљавају се у служби ПРИЛОШКЕ ОДРЕДБЕ ЗА ДОПУШТАЊЕ (ДОПУСНЕ ОДРЕДБЕ).**

Допусне реченице почињу везницима: **ИАКО, МАДА, ПРЕМДА**

Примери:

Пошли смо на пут **иако** је вејало.

**Мада** је била стрпљива, овога пута их није сачекала.

**Премда** га је болела нога, остао је у игри.

**Иза** допусне реченице може се употребити и реч ИПАК.

Иако је све знала, (ипак) ништа није рекла.

**ИНТЕРПУНКЦИЈА:**

Ако се допусна реченица налази испред главне реченице, одваја се запетом.

ВЕЖБАЊЕ:

1. Подвуци допусну реченицу и одреди њену службу у главној реченици:

Били смо на пливању два сата и прилично смо се уморили. Када смо се вратили, Ана нам је донела филм „Бал на води“. Мада смо били поспани, погледали смо филм до краја.

1. Одреди врсту и службу још једне зависне реченице у датом примеру.
2. Замени допусну реченицу прилогом УПРКОС и именицом у одговарајућем падежу:

Купала сам се у језеру иако је падала киша.

Мада је дувао ветар, отишли смо на клизање.

Премда је било облачно, авион је узлетео.